Þessi rannsókn byggðist á því að skoða hvað börnum á Íslandi finnst mikilvægt í lífinu og hvernig þau sjá heiminn. Gögnin sem notast var við koma úr rannsókninni Börn og sjónvarp á Íslandi, en það er spurningalistakönnun sem lögð hefur verið fyrir börn í íslenskum skólum á aldrinum tíu til fimmtán ára á sex ára fresti frá árinu 1968. Stuðst var við gögn frá árinu 2003 og gögn frá árinu 1985 voru notuð til samanburðar. Helstu niðurstöður voru þær að heilsuhreysti og heiðarleiki eru almennt talin mjög mikilvæg gildi í lífinu af íslenskum börnum. Varðandi það hvernig börn sjá heiminn þá benda niðurstöður til þess að Bandaríkin sé vinsælasta land heimsins í dag. Sýnt verður fram á hvernig fjölmiðlar taka þátt í mótun einstaklingsins og hafa áhrif á val hans og skoðanir á lífinu.
Félagsfræði, Fjölmiðlar, Börn, Félagsmótun
Networked Digital Library of Theses and Dissertations